Ελατού Αιτωλοακαρνανίας

Η Ελατού είναι ορεινό χωριό του νομού Αιτωλοακαρνανίας. Είναι χτισμένη σε υψόμετρο 1.000 μέτρωνΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 213. στις πλαγιές της κορυφής Κερασοβούνι των νότιων απολήξεων των Βαρδουσίων. Αποτελεί την τοπική κοινότητα Ελατούς της Δημοτικής Ενότητας Αποδοτίας του δήμου Ναυπακτίας και σύμφωνα με την απογραφή του 2011, ο πληθυσμός της ανέρχεται σε 107 κατοίκουςΑναλυτικά στοιχεία του μόνιμου πληθυσμού της Αιτωλοακαρνανίας .. Η Ελατού απέχει 49 χιλιόμετρα από την πόλη της Ναυπάκτου.

Γενικά στοιχεία
Το χωριό αρχικά ονομαζόταν Ελετσού, ονομασία η οποία έχει σλαβικές ρίζεςΠανδέκτης-μετονομασίες των οικισμών της Ελλάδας και σημαίνει «ευήλιος τόπος». Βρίσκεται στο μέσο της ανατολικής Ναυπακτίας, στους πρόποδες της οροσειράς της Ομάλιας και ειδικότερα της κορυφής Κερασοβούνι (1.694 μ.). Το χωριό είναι κτισμένο ανάμεσα σε δύο προεκτάσεις του όρους, ανατολικά προς τον Πύργο Γερακάρη και δυτικά προς τις Πετρομάνες. Συνορεύει ανατολικά με τα χωριά της Δωρίδας, Αλεποχώρι και Ζωριάνος, τα οποία διαχωρίζονται με το βουνό Αρέντα. Στα οθωμανικά κατάστιχα του 1454/55 αναφέρεται ως Ιλατσί (İlaçi), γεγονός που υποδηλώνει ότι η ύπαρξή του ανάγεται ήδη στη βυζαντινή εποχή.Γεώργιος Κ. Λιακόπουλος, Η απογραφή των Κραβάρων στο οθωμανικό φορολογικό κατάστιχο ΜΜ10 (1454–1455), Αθήνα: Εθνικό Ίδρυμα Ερευνών, 2006, σ. 515. Στη θέση Παλαιοχώρι έχουν ανιχνευτεί υπολείμματα αρχαίων κτισμάτων άγνωστης προέλευσης, γεγονός που δείχνει ότι η περιοχή κατοικούνταν ήδη από παλαιότερους χρόνους, πιθανόν από την αρχαιότητα. Η ακριβής χρονολογία ίδρυσής του παραμένει άγνωστη· ωστόσο, εκτιμάται ότι υπήρχε ήδη από τα ύστερα χρόνια του Μεσαίωνα όπως προκύπτει από την αναφορά του στο οθωμανικό φορολογικό κατάστιχο ΜΜ10 (1454–1455).Γ. Λιακόπουλος, «Η απογραφή των Κραβάρων στο οθωμανικό φορολογικό κατάστιχο ΜΜ10 (1454–1455)», στο: Οθωμανικά φορολογικά κατάστιχα και ο ελληνικός χώρος (15ος–16ος αιώνας), Αθήνα 2010. Ως κτήτορες του χωριού, προς το τέλος του 13ου αιώνα, αναφέρονται η οικογένεια Μαγκλάρα (Μαγκλαραίοι) από τη Θήβα, η οικογένεια Πάνου (Παναίοι) από τα Ιωάννινα, καθώς και οι οικογένειες Κωνσταντίνου (Κωνσταντιναίοι) και Γανωτή (Γανωταίοι), που μετοίκησαν από τα μέρη γύρω από το Παναχαϊκό όρος.Σπυρίδων Κωτσόπουλος, Ναυπακτία, Αθήνα: Εκ του Τυπογραφείου των Αδελφών Περρή, 1908, σ. 112.

Τον Νοέμβριο του 1828, ο οικισμός, όπως και η υπόλοιπη ορεινή Ναυπακτία απελευθερώθηκε από την οθωμανική κυριαρχία και συμπεριλήφθηκε στο νεοσύστατο ελληνικό κράτοςΕλατού: Ιστορικά .. Στο κέντρο του χωριού δεσπόζει η εκκλησία, αφιερωμένη στην Μεταμόρφωση του Σωτήρος που κτίστηκε το 1864 από Ηπειρώτες τεχνίτεςΕλατού Ναυπακτίας . ενώ την ίδια χρονολογία κτίστηκε και το σχολείο του οικισμού. Μετονομάστηκε το 1928 σε Ελατού και έλαβε το νέο της όνομα από το πυκνό δάσος με Ελάτη (έλατα) που περιβάλλει τον οικισμό.

Διοικητικά, υπαγόταν αρχικά στην επαρχία Ναυπακτίας. Το 1997 υπήχθη στον καποδιστριακό δήμο Αποδοτίας ενώ μετά τις μεταρρυθμίσεις του σχεδίου «Καλλικράτης» συμπεριλήφθηκε στη δημοτική ενότητα Αποδοτίας του δήμου Ναυπακτίας.

Απογραφές πληθυσμού
Απογραφή1844192819401951196119711981199120012011Πληθυσμός170Ι. Δ. Σταματάκη, Πίναξ χωρογραφικός της Ελλάδος περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων, Εκ του Τυπογραφείου Γ. Βλασσαρίδου, Εν Αθήναις, 1846, σ. 26.489Σύγχρονος Εγκυκλοπαίδεια Ελευθερουδάκη, τόμος 9ος, σελ. 197.458347251103229130153Απογραφή 2001, σελ 4.107

Παραπομπές

 Εξωτερικοί σύνδεσμοι 
Ελατού 
Αναλυτικά στοιχεία του μόνιμου πληθυσμού της Αιτωλοακαρνανίας

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα